钦定古今图书集成/明伦汇编/闺媛典/第071卷 > 潘圣姑
## 钦定古今图书集成/明伦汇编/闺媛典/第071卷 > 潘圣姑

按《钱塘县志》：“潘圣姑，年五岁，许聘童子孙登名，孙以
贫故未娶。悒悒死，圣姑年十八，方食，闻讣即推案废
箸而泣，毅然欲奔丧，父母不许，遂蓬首垢面，坐一楼，
或竟日不食，屡月不浣，若狂。无何，孙母没，圣姑嘱侍
女曰：‘我死当葬孙墓，七日不食，忽设饭一盂，若遥奠
然。绐侍女出，即更衣扃户自缢。时潘称素封，视为不’”
幸，瘗后园，秘不以闻。万历壬辰，督学陈大绶校士阅
卷假寐，女麻绖见曰：“吾保安坊贞女，潘圣姑也。公司
学校，敦风化，宜为吾表扬。”陈惊寤待旦，命邑令于保
安比户廉察之，得其事，会同台使者具题，祔于西湖
表贞祠，岁时被祭。